Алтын көҙҙөң сыуаҡ көнөндә бер – береһен ихтирам иткән, һөйгән, тормош мәшәҡәттәрен, ауырлыҡтарын еңеп сығып, бер – береһенә терәк булып йәшәгән, ғаилә усағын һүндермәйсә, быуындар ебен тигеҙ тотоп, матур ғаилә ҡороп, балалар үҫтереүсе, алтын туйынан муллыҡ туйына аяҡ баҫыусы Зифа һәм Ғәбделмөрит Йыһаншиндарҙың татыу ғаиләһен ошо матур байрамдары менән ҡотлау өсөн Иҫәнгилде ауыл клубында уларҙың балалары, ейән-ейәнсәрҙәре, туғандары, ғаилә дуҫтары йыйылды.